ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മുൻ ജപ്പാൻ പ്രധാനമന്ത്രി ഷിൻസോ ആബെയുടെ ഔദ്യോഗിക സംസ്കാര ചടങ്ങിൽ പ്രധാനമന്ത്രി പങ്കെടുത്തു
ടോക്കിയോയിലെ നിപ്പോൺ ബുഡോകാനിൽ മുൻ ജപ്പാൻ പ്രധാനമന്ത്രി ഷിൻസോ ആബെയുടെ സംസ്കാര ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. 20-ലധികം രാഷ്ട്രങ്ങളുടെയും ഗവൺമെന്റുകളുടെയും തലവന്മാർ ഉൾപ്പെടെ 100-ലധികം രാജ്യങ്ങളിൽ നിന്നുള്ള പ്രതിനിധികൾ ഔദ്യോഗിക ശവസംസ്കാര ചടങ്ങിൽ പങ്കെടുത്തു.
പ്രിയ സുഹൃത്തായും ഇന്ത്യ-ജപ്പാൻ പങ്കാളിത്തത്തിന്റെ മികച്ച ചാമ്പ്യനായും വിശേഷിപ്പിച്ചു കൊണ്ട് മുൻ പ്രധാനമന്ത്രി ആബെയുടെ സ്മരണയെ പ്രധാനമന്ത്രി ആദരിച്ചു.
സംസ്കാര ചടങ്ങുകൾക്ക് ശേഷം പ്രധാനമന്ത്രി, അന്തരിച്ച പ്രധാനമന്ത്രി ആബെയുടെ ഭാര്യ ശ്രീമതി അകി ആബെയുമായി അകസാക കൊട്ടാരത്തിൽ ഒരു സ്വകാര്യ കൂടിക്കാഴ്ച നടത്തി. പ്രധാനമന്ത്രി മോദി ശ്രീമതി ആബെയെ തന്റെ ഹൃദയംഗമമായ അനുശോചനം അറിയിച്ചു. ഇന്ത്യ-ജപ്പാൻ ബന്ധം പുതിയ ഉയരങ്ങളിലെത്തിക്കുന്നതിൽ മുൻ പ്രധാനമന്ത്രി ആബെ നൽകിയ സുപ്രധാനമായ സംഭാവനയും തന്റെ സ്നേഹസൗഹൃദവും അദ്ദേഹം അനുസ്മരിച്ചു. അനുശോചനം ആവർത്തിച്ച് പ്രധാനമന്ത്രി കിഷിദയുമായി പ്രധാനമന്ത്രി ഹ്രസ്വ സംഭാഷണവും നടത്തി.
--ND--
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇതുവരെ എത്തിപ്പെട്ടിട്ടില്ലാത്ത ഗ്രാമങ്ങളില് 4 ജി ലഭ്യമാക്കുന്നതിന് 26,316 കോടിരൂപയുടെ പദ്ധതിക്ക് കേന്ദ്ര മന്ത്രിസഭയുടെ അംഗീകാരം
ഗവണ്മെന്റിന്റെ '' അന്ത്യോദയ'' വീക്ഷണത്തിന്റെ അവിഭാജ്യ ഘടകമാണ് എല്ലാവര്ക്കും ഡിജിറ്റല് കണക്ടിവിറ്റിയും എല്ലാപേരെയും ഉൾക്കൊള്ളിക്കലും. കഴിഞ്ഞവര്ഷം ഇതുവരെ പരിധിയില് എത്തിട്ടില്ലായിരുന്ന 5 സംസ്ഥാനങ്ങളിലെ 44 വികസനം കാംക്ഷിക്കുന്ന ജില്ലകളിലെ 7,287 ഗ്രാമങ്ങളില് 4ജി മൊബൈല് സേവനങ്ങള് നല്കുന്നതിനായി 7,287 കോടി രൂപയുടെ പദ്ധതിക്ക് ഗവണ്മെന്റ് അംഗീകാരം നല്കിയിരുന്നു.
(2021 ലെ സ്വാതന്ത്ര്യദിന പ്രസംഗത്തില് പ്രധാനമന്ത്രി ശ്രീ നരേന്ദ്ര മോദി ഗവണ്മെന്റ് പദ്ധതികള് പരിപൂര്ണ്ണമാക്കുന്നതിന് ആഹ്വാനം നല്കിയിരുന്നു. രാജ്യത്തുടനീളം ഗ്രാമങ്ങളില് ഇതുവരെ 4ജി മൊബൈല് സേവനങ്ങള് എത്തിപ്പെട്ടിട്ടില്ലാത്തിടത്ത് അത് പൂരിതമാക്കുന്നതിന് 26,316 കോടി രൂപയുടെ പദ്ധതിക്ക് കേന്ദ്ര മന്ത്രിസഭ ഇന്ന് അംഗീകാരം നല്കി.
വിദൂരവും ദുഷ്കരവുമായ പ്രദേശങ്ങളിലുള്ള 24,680 ഗ്രാമങ്ങളില് പദ്ധതിപ്രകാരം 4ജി മൊബൈല് സേവനങ്ങള് ലഭ്യമാക്കും. പുനരധിവാസം, പുതിയ സെറ്റില്മെന്റുകള്, നിലവിലുള്ള ഓപ്പറേറ്റര്മാരുടെ സേവനങ്ങള് പിന്വലിക്കല് തുടങ്ങിയവയുടെ അടിസ്ഥാനത്തില് 20% അധിക ഗ്രാമങ്ങളെ ഉള്പ്പെടുത്താനുള്ള വ്യവസ്ഥയും പദ്ധതിയിലുണ്ട്. ഇതുകൂടാതെ, 2ജി/3ജി ബന്ധിപ്പിക്കല് മാത്രമുള്ള 6,279 ഗ്രാമങ്ങളെ 4ജി ലേക്ക് ഉയര്ത്തുകയും ചെയ്യും.
ആത്മനിര്ഭര് ഭാരതിന്റെ 4ജി സാങ്കേതിക സഞ്ചയം  ഉപയോഗിച്ച് ബി.എസ്.എന്.എല് ഈ പദ്ധതി നടപ്പിലാക്കും, ഇതിനുള്ള ധനസഹായം യൂണിവേഴ്സല് സര്വീസ് ഒബ്ലിഗേഷന്  ഫണ്ട് വഴി നല്കും. പദ്ധതിച്ചെലവ് രൂപ 26,316 കോടിയില് പദ്ധതിചെലവും  5 വര്ഷത്തെ പ്രവര്ത്തന ചെലവും  ഉള്പ്പെടും.
ഇതിനകം തന്നെ ആത്മനിര്ഭര് 4 ജി സാങ്കേതിക സഞ്ചയത്തിന്റെ  വിന്യാസ പ്രക്രിയയിലാണ് ബി.എസ്.എന്.എല് , അതാണ് ഈ പദ്ധതിയിലും വിന്യസിക്കുക.
ഗ്രാമപ്രദേശങ്ങളില് മൊബൈല് ബന്ധിപ്പിക്കല് ലഭ്യമാക്കുക എന്ന ഗവണ്മെന്റിന്റെ കാഴ്ചപ്പാടിലേക്കുള്ള സുപ്രധാന ചുവടുവയ്പ്പാണ് ഈ പദ്ധതി. വിവിധ ഇ-ഗവേണന്സ് സേവനങ്ങള്, ബാങ്കിംഗ് സേവനങ്ങള്, ടെലി-മെഡിസിന്, ടെലി-വിദ്യാഭ്യാസം തുടങ്ങിയവ മൊബൈല് ബ്രോഡ്ബാന്ഡ് വഴി വിതരണം ചെയ്യുന്നതിനും ഗ്രാമീണ മേഖലകളില് തൊഴിലവസരങ്ങള് സൃഷ്ടിക്കുന്നതിനും ഈ പദ്ധതി സഹായിക്കും.
രാഷ്ട്രപതിയുടെ കാര്യാലയം
'ചേഞ്ച് ഓഫ് ഗാർഡ്' ചടങ്ങ് 2022 സെപ്റ്റംബർ 24-ന് ഉണ്ടായിരിക്കുന്നതല്ല
(ന്യൂ ഡൽഹി: സെപ്റ്റംബർ 23, 2022
പ്രതികൂല കാലാവസ്ഥ കാരണം, ഈ ശനിയാഴ്ച , രാഷ്ട്രപതി ഭവന്റെ മുമ്പിൽ 'ചേഞ്ച് ഓഫ് ഗാർഡ്' ചടങ്ങ് ഉണ്ടായിരിക്കുന്നതല്ല.
പ്രത്യേക സേവനങ്ങളും ഫീച്ചറുകളും
വെളിച്ചെണ്ണയുടെ ഇന്ത്യൻ സ്റ്റാൻഡേർഡ് സ്പെസിഫിക്കേഷനായി ബിഐഎസ്, കൊച്ചി "മനക് മന്ദൻ” കൂടിക്കാഴ്ച സംഘടിപ്പിക്കുന്നു
കൊച്ചി: ജൂലൈ 27, 2022
ദേശിയ സ്റ്റാൻഡേർഡ്സ് സംഘടനയായ ബ്യൂറോ ഓഫ് ഇന്ത്യൻ സ്റ്റാൻഡേർഡ്സിന്റെ , കൊച്ചി ഓഫീസ് വെളിച്ചെണ്ണയുടെ ഇന്ത്യൻ സ്റ്റാൻഡേർഡ് സ്പെസിഫിക്കേഷൻ  നായി 2022 ജൂലൈ 29-ന്  04 മണിക്ക് വീഡിയോ കോൺഫറൻസിംഗിലൂടെ " മനക് മന്ദൻ " കൂടിക്കാഴ്ച നടത്തുന്നു. മാനദണ്ഡങ്ങളുടെ  വിവിധ വശങ്ങളെക്കുറിച്ചും അത് നടപ്പിലാക്കുന്നതിലെ പ്രശ്നങ്ങളെക്കുറിച്ചും കേരളത്തിലെ എല്ലാ താൽപ്പര്യമുള്ള പങ്കാളികളുമായാണ് ചർച്ച.
സംസ്ഥാനത്ത് ഉപഭോക്താക്കൾക്ക് ലഭ്യമാകുന്ന വെളിച്ചെണ്ണയുടെ മൊത്തത്തിലുള്ള ഗുണമേന്മയിൽ ഗുണപരമായ സ്വാധീനം ചെലുത്തുന്നതിനായി, സംസ്ഥാനത്തെ കൂടുതൽ വെളിച്ചെണ്ണ നിർമ്മാതാക്കളെ ബിഐഎസ് സർട്ടിഫിക്കേഷന്റെ പരിധിയിൽ കൊണ്ടുവരാൻ ബിഐഎസ് കൊച്ചി നിരന്തരം പരിശ്രമിക്കുന്നു. ഈ "മനക് മന്ദൻ" അത്തരത്തിലുള്ള ഒരു സംരംഭമാണ്. ഭക്ഷ്യ വെളിച്ചെണ്ണയുടെ ഇന്ത്യൻ നിലവാരം വികസിപ്പിക്കുന്നതിൽ ഏർപ്പെടുന്നതിന് പ്രസക്തമായ പങ്കാളികളെ ക്ഷണിക്കുന്നതായും, ബിഐഎസ് അറിയിച്ചു.
മീറ്റിനായി സ്വയം രജിസ്റ്റർ ചെയ്യാൻ താഴെ കാണുന്ന QR കോഡ് സ്കാൻ ചെയ്ത് നിങ്ങളുടെ വിശദാംശങ്ങൾ ഇവിടെ പൂരിപ്പിക്കുക.
പ്രധാനമന്ത്രിയുടെ ഓഫീസ്
മൻ കി ബാത്തിനെ കുറിച്ചുള്ള കേന്ദ്രമന്ത്രി ശ്രീ അനുരാഗ് താക്കൂറിന്റെ ലേഖനം പ്രധാനമന്ത്രി പങ്കുവെച്ചു
കേന്ദ്രമന്ത്രി ശ്രീ അനുരാഗ് താക്കൂറിന്റെ 'മൻ കി ബാത്ത് 100-ൽ എത്തുമ്പോൾ, അത് രാജ്യത്തുടനീളം ബഹുജന പ്രവർത്തനത്തിന് തിരികൊളുത്തി' എന്ന തലക്കെട്ടിലുള്ള ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
കേന്ദ്ര വാർത്താവിതരണ പ്രക്ഷേപണ, യുവജനകാര്യ, കായിക മന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"മൻകിബാത്ത് വിഷയത്തിന്റെ കാര്യത്തിലും ജനങ്ങളുമായും സമൂഹവുമായും മൊത്തത്തിൽ ആശയവിനിമയം നടത്തുന്നതിനുള്ള നൂതനമായ രീതിയിൽ എങ്ങനെ അദ്വിതീയമാണെന്ന് കേന്ദ്രമന്ത്രി ശ്രീ അനുരാഗ്താക്കൂർ എഴുതുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
കോവിഡ്-19 പ്രതിരോധ കുത്തിവയ്പ് പരിപാടിയില് ഇന്ത്യക്ക് മറ്റൊരു നേട്ടം കൂടി; ആകെ നല്കിയ വാക്സിന് ഡോസുകളുടെ എണ്ണത്തില് യുഎസ്എയെ മറികടന്നു.
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 32.36 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 46,148 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,72,994 ആയി കുറഞ്ഞു
ചികിത്സയിലുള്ളത് ആകെ രോഗബാധിതരുടെ 1.89 ശതമാനം
രാജ്യത്താകമാനം ഇതുവരെ 2,93,09,607 പേര് രോഗമുക്തരായി
കഴിഞ്ഞ 24 മണിക്കൂറിനിടെ 58,578 പേര് സുഖം പ്രാപിച്ചു
തുടര്ച്ചയായ 46-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേ ക്കാള് കൂടുതല്
രോഗമുക്തി നിരക്ക് 96.8% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.81 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.94%, തുടര്ച്ചയായ 21-ാം ദിവസവും 5 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 40.63 കോടി പരിശോധനകള്.
പ്രധാനമന്ത്രിയുടെ ഓഫീസ്
ദേശീയ ശാസ്ത്രദിനത്തില് പ്രധാനമന്ത്രിശാസ്ത്രജ്ഞര്ക്ക് ശുഭാശംസകള് നേര്ന്നു
ദേശീയ ശാസ്ത്രദിനത്തില് പ്രധാനമന്ത്രി ശ്രീ നരേന്ദ്രമോദി ശാസ്ത്രജ്ഞര്ക്ക് ശുഭാശംസകള് നേര്ന്നു.
'നമ്മുടെ ശാസ്ത്രജ്ഞരുടെ പ്രതിഭയ്ക്ക് മുന്നില് വണങ്ങേണ്ട അവസരമാണ് ദേശീയ ശാസ്ത്രദിനം. അവരുടെ നൂതനാശയങ്ങളോടുള്ള അത്യുത്സാഹവും, ഗവേഷണമാര്ഗ്ഗവും ഇന്ത്യയേയും ലോകത്തേയും സഹായിച്ചിട്ടുണ്ട്. ഇന്ത്യന് ശാസ്ത്രജ്ഞരുടെ പുഷ്ടിപ്പെടല് തുടരുകയും നമ്മുടെ യുവമനസുകള്ക്ക് ശാസ്ത്രത്തോടുള്ള ഔത്സുക്യം വികസിക്കുകയും ചെയ്യട്ടെ.
നമ്മുടെ ഭാഗത്ത് നിന്ന്, ഇന്ത്യാ ഗവണ്മെന്റ് ഇന്ത്യയില് ഗവേഷണത്തിനും നൂതനാശയത്തിനും വേണ്ടി കുടുതല് മികച്ച പരിസ്ഥിതി സൃഷ്ടിക്കുന്നതിനായി നിരവധി പരിശ്രമങ്ങള് നടത്തുന്നുണ്ട്. ശാസ്ത്രവുമായി ബന്ധപ്പെട്ട ദര്ശനങ്ങള് ഇന്ത്യന് ശാസ്ത്രകോണ്ഗ്രസില് ഈ വര്ഷം ആദ്യം ഞാന് സംസാരിച്ചിരുന്നു. അത് വീണ്ടും പങ്കുവയ്ക്കുന്നു.'' പ്രധാനമന്ത്രി പറഞ്ഞു.
NSMRD – 150
(
പ്രത്യേക സേവനങ്ങളും ഫീച്ചറുകളും
പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങൾ ശനിയാഴ്ചകളിലും പ്രവർത്തിക്കും
തിരുവനന്തപുരം 25 മെയ് 2023
തിരുവനന്തപുരം റീജിയണൽ പാസ്പോർട്ട് ഓഫീസിന്റെ പരിധിയിൽ വരുന്ന ആറ്റിങ്ങൽ, പത്തനംതിട്ട . പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങൾ 2023 മെയ് 27 മുതൽ ശനിയാഴ്ചകളിലും പ്രവർത്തിക്കും.
പാസ്പോർട്ടുകളും പിസിസികളും ആവശ്യമുള്ള എല്ലാ അപേക്ഷകർക്കും സാധാരണ അപ്പോയിന്റ്മെന്റ് ബുക്കിംഗ് നടപടിക്രമങ്ങൾ പാലിച്ച് ഇതിൽ പങ്കെടുക്കാം, ഇതിനകം അപ്പോയിന്റ്മെന്റ് എടുത്തവർക്ക് www.passportindia.gov.in വഴി ശനിയാഴ്ചകളിൽ ഷെഡ്യൂൾ ചെയ്യാം. കൂടുതൽ വിവരങ്ങൾക്ക് 1800-258-1800 അല്ലെങ്കിൽ 0471-2470225 എന്ന നമ്പറിൽ ബന്ധപ്പെടുക. ഇമെയിൽ: rpo.trivandrum@mea.gov.in.
-ND-
(Visitor Counter : 23
ഭവന, നഗരദാരിദ്ര ലഘൂകരണ മന്ത്രാലയം
ഹഡ്കോ ഡിസൈൻ അവാർഡ് ആർക്കിടെക്ട് ജി ശങ്കറിന് സമ്മാനിച്ചു
അമ്പലപ്പുഴയിലെ പ്രളയ പുനരധിവാസ പദ്ധതിയിലെ മികച്ച ആശയത്തിന് ഹഡ്കോ ഡിസൈൻ അവാർഡ് ഹാബിറ്റാറ്റ് ടെക്നോളജി ഗ്രൂപ്പ് ചെയർമാൻ ഡോ.ജി.ശങ്കറിന് സമ്മാനിച്ചു. ചെലവ് കുറഞ്ഞ ഗ്രാമീണ/നഗര ഹൗസിംഗ് ഡിപ്ലോയിംഗ് ഇന്നൊവേറ്റീവ്/എമർജിംഗ്, ഡിസാസ്റ്റർ റെസിസ്റ്റന്റ് ടെക്നോളജി വിഭാഗത്തിലാണ് ഹാബിറ്റാറ്റ് ഗ്രൂപ്പിന് ഒന്നാം സമ്മാനം ലഭിച്ചത്. കോട്ടയം തെക്കുംതലയിലുള്ള കെ ആർ നാരായണൻ ഇൻസ്റ്റിറ്റ്യൂട്ട് ഓഫ് വിഷ്വൽ സയൻസ് ആൻഡ് ആർട്സിന്റെ ശ്രദ്ധേയമായ പ്രവർത്തനത്തിന് "ഗ്രീൻ ബിൽഡിംഗ്" വിഭാഗത്തിൽ അവർക്ക് രണ്ടാം സമ്മാനവും ലഭിച്ചു. ഹാബിറ്റാറ്റ് ടെക്നോളജി ഗ്രൂപ്പിന് കഴിഞ്ഞ 3 വർഷമായി തുടർച്ചയായി ഹഡ്കോ ഡിസൈൻ അവാർഡുകൾ ലഭിക്കുന്നുണ്ട്.
ഇന്ത്യൻ ഗ്രീൻ ബിൽഡിംഗ് കൗൺസിൽ ചെയർമാനും ഹഡ്കോ മുൻ സിഎംഡിയുമായ ശ്രീ വി സുരേഷ് ആർക്കിടെക്റ്റ് ജി ശങ്കറിന് അവാർഡുകൾ സമ്മാനിച്ചു. "ഗ്രീൻ ബിൽഡിംഗ്" വിഭാഗത്തിൽ തിരുവനന്തപുരത്തെ ആഷംസ് രവിക്ക് ഒന്നാം സമ്മാനം ലഭിച്ചു. പരിസ്ഥിതിയെ നല്ല രീതിയിൽ സ്വാധീനിക്കുകയും പ്രകൃതിവിഭവങ്ങൾ സംരക്ഷിക്കുകയും ജീവിതനിലവാരം ഉയർത്തുകയും ചെയ്തുകൊണ്ട് അദ്ദേഹത്തിന്റെ വീട് നിർമ്മിച്ചതിനാണ് അവാർഡ് നൽകിയത്.
രൂപകൽപ്പനയിലും നഗരവികസനത്തിലും മികവ് പുലർത്തുന്നതിനാണ് ഹഡ്കോ ഡിസൈൻ അവാർഡുകൾ ഏർപ്പെടുത്തിയിട്ടുള്ളത്. നമ്മുടെ നഗരങ്ങളെ ജീവിക്കാനും പരിസ്ഥിതി സുസ്ഥിരമാക്കാനുമുള്ള നൂതന സംരംഭങ്ങളെയും ഹഡ്കോ അവാർഡുകൾ അഭിനന്ദിക്കുന്നു.
തിരുവനന്തപുരം ഹഡ്കോ റീജിയണൽ ചീഫ് ശ്രീമതി ബീന ഫിലിപ്പോസും ഹഡ്കോ ജോയിന്റ് ജനറൽ മാനേജർ  ശ്രീ ജോൺ ജോസഫ് വടശ്ശേരിയും അവാർഡ് ജേതാക്കളെ അനുമോദിച്ചു.
(Visitor Counter : 14
പ്രധാനമന്ത്രിയുടെ ഓഫീസ്
ജബൽപൂരിലെ പുരാതന പടിക്കിണറിന്റെ പുനരുജ്ജീവനത്തിന് പ്രധാനമന്ത്രിയുടെ പ്രശംസ
ജബൽപൂരിലെ ജലസംരക്ഷണത്തിനായുള്ള പ്രാദേശിക ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിക്കുകയും ജബൽപൂരിലെ പുരാതന പടിക്കിണർ പുനരുജ്ജീവിപ്പിച്ചതിന് ജനങ്ങളെ അഭിനന്ദിക്കുകയും ചെയ്തു.
ലോക്സഭാ അംഗം ശ്രീ രാകേഷ് സിംഗിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"വളരെ ശ്ലാഘനീയമായ ശ്രമം! ജലസംരക്ഷണത്തിനായി ജബൽപൂരിലെ പൊതുജന പങ്കാളിത്തപരമായ ഈ മനോഭാവം എല്ലാവരേയും പ്രചോദിപ്പിക്കും."
ജൽ ശക്തി മന്ത്രാലയം
സ്വച്ഛ് ഭാരത് മിഷൻ ഗ്രാമീൺ രണ്ടാം ഘട്ടത്തിന് കീഴിൽ 50% ഗ്രാമങ്ങളും ഇപ്പോൾ ODF പ്ലസ് ആണ്
ന്യൂ ഡൽഹി: മെയ് 10, 2023
സ്വച്ഛ് ഭാരത് മിഷൻ ഗ്രാമീണിന്  കീഴിൽ രാജ്യം മറ്റൊരു പ്രധാന നാഴികക്കല്ല് കൂടി കൈവരിച്ചു. രാജ്യത്തെ മൊത്തം ഗ്രാമങ്ങളുടെ പകുതിയും അതായത് 50% ഗ്രാമങ്ങൾ ദൗത്യത്തിന്റെ രണ്ടാം ഘട്ടത്തിൽ ODF പ്ലസ് പദവി കൈവരിച്ചു.
ഖരമാലിന്യമോ ദ്രവമാലിന്യമോ കൈകാര്യം ചെയ്യുന്ന സംവിധാനങ്ങൾ നടപ്പിലാക്കുന്നതിനൊപ്പം തുറന്ന മലമൂത്ര വിസർജ്ജന രഹിത  പദവി നിലനിർത്തുന്ന ഒന്നാണ് ഒഡിഎഫ് പ്ലസ് ഗ്രാമം. ഇതുവരെ, 2.96 ലക്ഷത്തിലധികം ഗ്രാമങ്ങൾ സ്വയം ഒഡിഎഫ് പ്ലസ് ആയി പ്രഖ്യാപിച്ചിട്ടുണ്ട്. ഇത് 2024-25 ഓടെ എസ്ബിഎം-ജി രണ്ടാം ഘട്ട ലക്ഷ്യങ്ങൾ കൈവരിക്കുന്നതിനുള്ള സുപ്രധാന ചുവടുവയ്പ്പാണ്.
ഒ.ഡി.എഫ് പ്ലസ് ഗ്രാമങ്ങളുടെ ശതമാനത്തിൽ മികച്ച പ്രകടനം കാഴ്ചവെക്കുന്ന സംസ്ഥാനങ്ങൾ - വലിയ സംസ്ഥാനങ്ങളിൽ തെലങ്കാന , കർണാടക , തമിഴ്നാട് , ഉത്തർപ്രദേശ്  എന്നിവയും ചെറിയ സംസ്ഥാനങ്ങളിൽ ഗോവ , സിക്കിം  എന്നിവയും ആണ് മികച്ച പ്രകടനം കാഴ്ചവെച്ചത്. കേന്ദ്ര ഭരണ പ്രദേശങ്ങളിൽ - ആൻഡമാൻ & നിക്കോബാർ ദ്വീപുകൾ, ദാദ്ര നാഗർ ഹവേലി, ദാമൻ ദിയു, ലക്ഷദ്വീപ് എന്നിവിടങ്ങളിൽ 100% ODF പ്ലസ് മാതൃകാ ഗ്രാമങ്ങളുണ്ട്.
ഈ വർഷം സ്വച്ഛ് ഭാരത് മിഷന്റെ 9 വർഷം തികയുന്നു. 50% ODF പ്ലസ് ഗ്രാമങ്ങൾ എന്ന നേട്ടം ഇന്ത്യയെ സംബന്ധിച്ചിടത്തോളം ഒരു സുപ്രധാന നാഴികക്കല്ലാണ്. കാരണം ഇത് കേവലം ശൗചാലയങ്ങളുടെ നിർമ്മാണത്തിനും ഉപയോഗത്തിനും അപ്പുറം സമ്പൂർണ്ണ ശുചിത്വത്തിലേക്ക്, അതായത് ODFൽ നിന്ന് ODF പ്ലസിലേക്ക് നയിക്കുന്നു.
റെയില്വേ മന്ത്രാലയം
കോവിഡ് 19: ഇന്ത്യൻ റെയിൽവേ സൗജന്യമായി വിതരണം ചെയ്യുന്ന ഭക്ഷണപ്പൊതികളുടെ എണ്ണം ഇന്ന് 30 ലക്ഷം കടന്നു
ന്യൂ ഡൽഹി: ഏപ്രിൽ 30, 2020
കോവിഡ് 19 ലോക്ക് ഡൗണിന്റെ പശ്ചാത്തലത്തിൽ ഇന്ത്യൻ റെയിൽവേ സൗജന്യമായി വിതരണം ചെയ്യുന്ന ഭക്ഷണപ്പൊതികളുടെ എണ്ണം ഇന്ന് 30 ലക്ഷം കടന്നു.
കോവിഡ് 19 ലോക്ക് ഡൗണിനെ തുടർന്ന് ആവശ്യക്കാർക്ക് പാകം ചെയ്ത ചൂട് ഭക്ഷണം എത്തിക്കാൻ 2020, മാർച്ച് 28 മുതൽ റയിൽവെയുടെ കീഴിലുള്ള വിവിധ സ്ഥാപനങ്ങളിലെ ജീവനക്കാർ അഹോരാത്രം യത്നിച്ചു വരികയാണ്.
പാകം ചെയ്ത ഭക്ഷണം മൊത്തമായി പേപ്പർ പ്ലേറ്റുകളോടെ ഉച്ച ഭക്ഷണ സമയത്തും, ഭക്ഷണ പൊതികളായി രാത്രിയിലും നൽകുന്നു.
IRCTC കിച്ചനുകൾ, റെയിൽവേ സംരക്ഷണ സേന , എൻജിഓ-കൾ എന്നിവയുടെ സഹായത്താലാണ് ഈ പ്രവർത്തികൾ പുരോഗമിക്കുന്നത്.
RPF, ഗവർമെന്റ് റെയിൽവേ പോലീസ് , വിവിധ സോണുകളുടെ വാണിജ്യ വിഭാഗങ്ങൾ, സംസ്ഥാന ഗവൺമെന്റുകൾ, ജില്ലാ ഭരണകൂടങ്ങൾ, എൻജിഓ- കൾ എന്നിവയുടെ സഹായത്താലാണ് സ്റ്റേഷൻ പരിസരത്തും അതിനപ്പുറവും ഉള്ള ആവശ്യക്കാർക്കു ഭക്ഷണം വിതരണം ചെയ്യുന്നത്.
രാജ്യത്തെ 300 ഇടങ്ങളിലെ ഏകദേശം അന്പത്തിനായിരത്തിൽ പരം ആളുകൾക്ക് ദിവസേന RPF ഭക്ഷണം നൽകി വരുന്നു
(
സ്ഥിതിവിവര, പദ്ധതി നിര്വഹണ മന്ത്രാലയം
ദേശീയ സ്റ്റാറ്റിസ്റ്റിക്കൽ ഓഫീസ് 2017 സെപ്റ്റംബർ മുതലുള്ള രാജ്യത്തെ തൊഴിൽ കാഴ്ച്ചപ്പാട് സംബന്ധിച്ച് പുറത്തിറക്കിയ വാർത്ത കുറിപ്പ്
ന്യൂഡൽഹി ജൂൺ 25, 2020
കേന്ദ്ര സ്റ്റാറ്റിസ്റ്റിക്കൽ-പദ്ദതി നിർവ്വഹണ മന്ത്രാലയത്തിന് കീഴിലുള്ള ദേശീയ സ്റ്റാറ്റിസ്റ്റിക്കൽ ഓഫീസ് രാജ്യത്തെ തൊഴിൽ കാഴ്ചപ്പാട് സംബന്ധിച്ചുള്ളവാർത്ത കുറിപ്പ് പുറത്തിറക്കി. 'പേറോൾ റിപ്പോർട്ടിങ് ഇൻ ഇന്ത്യ - ഫോർമൽ എംപ്ലോയ്മെന്റ് പെർസ്പെക്റ്റീവ്’ - എന്ന റിപ്പോർട്ടിൽ 2017 സെപ്റ്റംബർ മുതൽ 2020 ഏപ്രിലിൽ വരെയുള്ള കാലയളവിലെ കണക്കുകളാണ്പ്രതിപാദിക്കുന്നത്. ചില പ്രത്യേക മേഖലകളിലുണ്ടായ പുരോഗതി അളക്കുന്നതിനു വേണ്ടി തിരഞ്ഞെടുത്ത ഏതാനും ഗവൺമെന്റ് ഏജൻസികളുടെ കൈവശമുള്ള വിവരങ്ങൾ അടിസ്ഥാനമാക്കിയാണ് ഇത് തയ്യാറാക്കിയത്. വിശദ വിവരങ്ങൾ അടങ്ങിയ വാർത്ത കുറിപ്പിനായി ചുവടെയുള്ള ലിങ്കിൽ ക്ലിക്ക് ചെയ്യുക
(http://pibcms.nic.in/WriteReadData/userfiles/Payroll%20Reporting%20for%2025%20June%202020.pdf
ആഭ്യന്തരകാര്യ മന്ത്രാലയം
പത്മ പുരസ്കാരങ്ങള്ക്ക് നാമനിര്ദ്ദേശംസെപ്റ്റംബര് 15 വരെസമര്പ്പിക്കാം
2019 ലെ റിപ്പബ്ലിക് ദിനാഘോഷത്തോടനുബന്ധിച്ച് സമ്മാനിക്കാനുള്ള പത്മ വിഭൂഷണ്, പത്മ ഭൂഷണ്, പത്മശ്രീ പുരസ്കാരങ്ങള്ക്ക് നാമനിര്ദ്ദേശങ്ങള് ക്ഷണിച്ചു. www.padmaawards.gov.inഎന്ന വൈബ്സൈറ്റ് വഴിആര്ക്കും നാമനിര്ദ്ദേശം സമര്പ്പിക്കാം. ഈ വര്ഷംമെയ് 1 മുതല്തന്നെ വെബ്സൈറ്റ്വഴി നാമ നിര്ദ്ദേശംസ്വീകരിച്ചുതുടങ്ങിയിരുന്നു. നാമനിര്ദ്ദേശം സമര്പ്പിക്കേണ്ട അവസാന തീയതിസെപ്റ്റംബര് 15  ആണ്. കേന്ദ്ര മന്ത്രാലയങ്ങള്, വകുപ്പുകള്, സംസ്ഥാന ഗവണ്മെന്റുകള്, ഭാരത്രത്ന, പത്മ വിഭൂഷണ് പുരസ്ക്കാരജേതാക്കള്, മികവിന്റെകേന്ദ്രങ്ങളായസ്ഥാപനങ്ങള് എന്നിവയോടൊപ്പം പൊതുജനങ്ങള്ക്കും പുരസ്കാരത്തിന് നാമ നിര്ദ്ദേശങ്ങള് സമര്പ്പിക്കാം
വെബ്സൈറ്റില് നല്കിയിട്ടുള്ള നിശ്ചിത മാതൃകയില്വേണം നാമനിര്ദ്ദേശം സമര്പ്പിക്കാന്. പുരസ്കാരത്തിന് നിര്ദ്ദേശിക്കുന്ന വ്യക്തിയുടെ നേട്ടങ്ങളുംസേവനങ്ങളുംവ്യക്തമാക്കുന്ന, പരമാവധി 800 വാക്കുകളില് ഒതുങ്ങുന്ന ഒരുവിവരണവും ഇതോടൊപ്പം നല്കണം. ഒരാളെ നാമനിര്ദ്ദേശംചെയ്യുമ്പോള് അയാളെ സംബന്ധിച്ച എല്ലാവിവരങ്ങളുംശരിയായി പൂരിപ്പിച്ചിട്ടുണ്ടെന്ന് ഉറപ്പു വരുത്തണം. ഒരുവ്യക്തിക്ക് സ്വന്തം പേരും പുരസ്കാരത്തിനായി നാമനിര്ദ്ദേശംചെയ്യാം.
കല, സാഹിത്യം, വിദ്യാഭ്യാസം, കായികം, വൈദ്യശാസ്ത്രം, സാമൂഹ്യസേവനം, ശാസ്ത്രം, എഞ്ചിനീയറിംഗ്, പൊതുകാര്യങ്ങള്, സിവില്സര്വീസ്, വാപാരവുംവ്യവസായവും എന്നീ മേഖലകളില് അനിതരസാധാരാണമായ നേട്ടങ്ങള് കൈവരിച്ചവര്ക്കുംസേവനം നടത്തിയവര്ക്കുമാണ് പത്മ പുരസ്കാരങ്ങള് സമ്മാനിക്കുന്നത്. പൊതുമേഖലാസ്ഥാപനങ്ങളിലടക്കം ജോലി ചെയ്യുന്ന ഗവണ്മെന്റ് ജീവനക്കാരെ പുരസ്കാരത്തിന് പരിഗണിക്കില്ല. അതേസമയംഡോക്ടര്മാരുംശാസ്ത്രജ്ഞരും പുരസ്ക്കാരത്തിന് അര്ഹരാണ്.
വിശദവിവരങ്ങള് ആഭ്യന്തര മന്ത്രാലയത്തിന്റെവെബ്സൈറ്റായwww.mha.nic.inലെ അവാര്ഡ്സ്ആന്റ്മെഡല്സ് എന്ന വിഭാഗത്തില് ലഭ്യമാണ്. പുരസ്കാരങ്ങളെക്കുറിച്ചുള്ള മാര്ഗ്ഗ നിര്ദ്ദേശങ്ങളും നിയമങ്ങളുംhttp://padmaawards.gov.in/SelectionGuidelines.aspx എന്ന ലിങ്കില് ലഭ്യമാണ്.
(AM MRD – 481
ഉപരാഷ്ട്രപതിയുടെ കാര്യാലയം
നേതാജിയുടെ ജീവിതത്തിൽ നിന്ന് പ്രചോദനമുൾക്കൊള്ളണമെന്നും, നവ ഇന്ത്യയുടെ നിർമ്മാണത്തിന് മുൻനിരയിൽ പ്രവർത്തിക്കണമെന്നും ഉപരാഷ്ട്രപതി യുവാക്കളോട് ആവശ്യപ്പെട്ടു.
ചരിത്രസംഭവങ്ങളുടെ സമഗ്രവും ആധികാരികവും വസ്തുനിഷ്ഠവുമായ വിവരണങ്ങൾ ലഭ്യമാക്കേണ്ടതിന്റെ ആവശ്യകത ഉപരാഷ്ട്രപതി ശ്രീ വെങ്കയ്യനായിഡു ചൂണ്ടിക്കാട്ടി. ഉപരാഷ്ട്രപതി നിവാസിൽ നേതാജി സുഭാഷ് ബോസ് ഐ എൻ എ ട്രസ്റ്റ് അസോസിയേറ്റ് അംഗമായ ഡോ. കല്യാൺ കുമാർ ഡേ രചിച്ച "നേതാജി -ഇന്ത്യാസ് ഇൻഡിപെൻഡൻസ്&ബ്രിട്ടീഷ് ആർക്കൈവ്സ് "എന്ന പുസ്തകത്തിന്റെ പ്രകാശനം നിർവഹിച്ച് സംസാരിക്കുകയായിരുന്നു അദ്ദേഹം.
ഇന്ത്യൻ സ്വാതന്ത്ര്യസമര പ്രസ്ഥാനത്തിന് നേതാജി നൽകിയ സംഭാവനകളിലേക്ക് വെളിച്ചംവീശുന്ന രേഖകൾ ഈ പുസ്തകത്തിലുള്ളതായി ഉപരാഷ്ട്രപതി പറഞ്ഞു. രാജ്യമെമ്പാടുമുള്ള സ്വാതന്ത്ര്യസമരസേനാനികളുടെ ധൈര്യത്തിന്റെയും ത്യാഗത്തിന്റെയും കഥകൾ പാഠപുസ്തകങ്ങളിൽ ഉൾപ്പെടുത്തണം എന്ന് അദ്ദേഹം അഭിപ്രായപ്പെട്ടു.
സ്വാതന്ത്ര്യ സമരത്തിൽ നേതാജിയുടെ പങ്കിനെപ്പറ്റി സൂചിപ്പിച്ച ഉപരാഷ്ട്രപതി, നേതാജിയുടെ ധൈര്യ പൂർണമായ നേതൃപാടവം ജനങ്ങൾക്കു, പ്രത്യേകിച്ചും, യുവാക്കൾക്ക് തുടർന്നും പ്രചോദനമാകുമെന്ന് അഭിപ്രായപ്പെട്ടു.
രാജ്യാന്തര യുവജന ദിനമായ ഇന്ന് , നേതാജിയുടെ ജീവിതത്തിൽ നിന്ന് യുവാക്കൾ പ്രചോദനം ഉൾക്കൊള്ളണമെന്നും നവ ഇന്ത്യയുടെ നിർമാണത്തിന് മുൻനിരയിൽ പ്രവർത്തിക്കണമെന്നും യുവാക്കളോട് ഉപരാഷ്ട്രപതി അഭ്യർത്ഥിച്ചു.
സ്വാതന്ത്ര്യാനന്തരം 7 ദശാബ്ദങ്ങൾ പിന്നിട്ടിട്ടും വിവിധ മേഖലകളിൽ രാജ്യം നിരവധി വെല്ലുവിളികൾ ഇപ്പോഴും നേരിട്ടുകൊണ്ടിരിക്കുന്നു. ദാരിദ്ര്യം, നിരക്ഷരത, അഴിമതി, ജാതീയത ലിംഗവിവേചനം എന്നിവ ഇല്ലാത്തതും ഓരോ ഇന്ത്യക്കാരനും തുല്യാവസരങ്ങള് ലഭിക്കുന്നതുമായ നവ ഇന്ത്യയുടെ നിർമ്മാണത്തിന് യുവാക്കൾ മുൻനിരയിൽ പ്രവർത്തിക്കണമെന്നും അദ്ദേഹം ആവശ്യപ്പെട്ടു.
നാമെല്ലാവരും പ്രാഥമികമായി ഇന്ത്യക്കാരാണെന്നും മതം, പ്രദേശം, ജാതി, ഭാഷ എന്നിവയെ അടിസ്ഥാനമാക്കിയുള്ള ഉപ വ്യക്തിത്വ വിശേഷണങ്ങൾ ഇന്ത്യക്കാരനെന്ന പ്രാഥമിക സ്വത്വബോധത്തെ മറികടക്കാൻ അനുവദിക്കരുതെന്നും നേതാജി ഉറച്ചു വിശ്വസിച്ചിരുന്നതായി ഉപരാഷ്ട്രപതി പറഞ്ഞു.(Visitor Counter : 158
പ്രത്യേക സേവനങ്ങളും ഫീച്ചറുകളും
നെഹ്റു യുവകേന്ദ്രയും നാഷണൽ സർവീസ് സ്കീമും ചേർന്ന് ഭരണഘടനാ ദിനം ആഘോഷിച്ചു
നെഹ്റു യുവകേന്ദ്രയും നാഷണൽ സർവീസ് സ്കീമും ചേർന്ന് ഭരണഘടനാ ദിനം ആഘോഷിച്ചു . സംസ്ഥാന ഗതാഗത മന്ത്രി ശ്രീ. ആന്റണി രാജു ചടങ്ങ് ഉദ്ഘാടനം ചെയ്തു .ഭരണഘടനയുടെ ആമുഖം അദ്ദേഹം പങ്കെടുക്കുന്നവർക്ക് വായിച്ചു കൊടുത്തു. നെഹ്റു യുവ കേന്ദ്ര ഡെപ്യൂട്ടി ഡയറക്ടർ ബി.അലി സബ്രിൻ, സംസ്ഥാന പ്രോഗ്രാം ഓഫീസർ ഡോ.അൻസർ എന്നിവർ സന്നിഹിതരായിരുന്നു.
പ്രധാനമന്ത്രിയുടെ ഓഫീസ്
ജ്ഞാനം, കർമ്മം, ഭക്തി എന്നിവയുടെ സമ്പൂർണ്ണ സംയോജനമാണ് യോഗ: പ്രധാനമന്ത്രി
ജ്ഞാനം, കർമ്മം, ഭക്തി എന്നിവയുടെ സമ്പൂർണ്ണ സംയോജനമാണ് യോഗയെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. വേഗതയേറിയ ലോകത്ത് യോഗ ഏറെ ആവശ്യമുള്ള ശാന്തത പ്രദാനം അത് വാഗ്ദാനം ചെയ്യുന്നുവെ ന്നും അദ്ദേഹം പറഞ്ഞു.
പ്രധാനമന്ത്രി ട്വീറ്റ് ചെയ്തു;
"ജ്ഞാനം, കർമ്മം , ഭക്തി എന്നിവയുടെ ഉത്തമമായ സംയോജനമാണ് യോഗ. വേഗതയേറിയ ഒരു ലോകത്തിന് ഏറെ ആവശ്യമുള്ള ശാന്തത അത് വാഗ്ദാനം ചെയ്യുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 66.07 കോടിയിലധികം വാക്സിൻ ഡോസുകൾ
ഉപയോഗിക്കാത്ത 4.49 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 85 ലക്ഷത്തിലേറെ ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
66,07,19,455
ഉടൻ ലഭ്യമാക്കുന്നത്
85,63,780
ബാക്കിയുള്ളത്
4,49,68,620
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 66.07 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 85 ലക്ഷത്തിലേറെ  ഡോസ് ഉടൻ ലഭ്യമാക്കും.
 വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി നവംബര് 12ന് ജെഎന്യു കാമ്പസില് സ്വാമി വിവേകാനന്ദന്റെ പ്രതിമ അനാച്ഛാദനം ചെയ്യും
പ്രധാനമന്ത്രി ശ്രീ നരേന്ദ്ര മോദി സ്വാമി വിവേകാനന്ദന്റെ പൂർണ്ണ കായ പ്രതിമ വ്യാഴാഴ്ച  വൈകുന്നേരം 6.30ന് ജവഹര്ലാല് നെഹ്റു സര്വകലാശാല കാമ്പസില് അനാച്ഛാദനം ചെയ്യും. വീഡിയോ കോണ്ഫറന്സ് വഴി നടക്കുന്ന ചടങ്ങില് കേന്ദ്ര വിദ്യാഭ്യാസ മന്ത്രിയും പങ്കെടുക്കും.
സ്വാമി വിവേകാനന്ദന്റെ ചിന്തകളും ദൗത്യവും ഇന്നും രാജ്യത്തെ യുവാക്കളെ ആകര്ഷിക്കുന്നു. ലോകമെമ്പാടുമുള്ള ദശലക്ഷക്കണക്കിന് ആളുകളെ ഇന്നും പ്രചോദിപ്പിക്കുന്ന ഈ മഹദ് വ്യക്തിത്വത്തെയോര്ത്ത് ഇന്ത്യ അഭിമാനിക്കുന്നു. സ്വാമി വിവേകാനന്ദന്റെ ആശയങ്ങള് സ്വാമി ജിയുടെ ജീവിതകാലത്തില് ഉള്ളതുപോലെ, ഇപ്പോഴും പ്രസക്തമാണെന്ന് പ്രധാനമന്ത്രി എല്ലായ്പ്പോഴും പറഞ്ഞിട്ടുണ്ട്. ജനങ്ങളെ സേവിക്കുന്നതും രാജ്യത്തെ യുവാക്കളെ ശാക്തീകരിക്കുന്നതും രാജ്യത്തെ ശാരീരികമായും മാനസികമായും ആത്മീയമായും ശക്തിപ്പെടുത്തുന്നുവെന്നും ഇത് രാജ്യത്തിന്റെ ആഗോളതലത്തിലുള്ള പ്രതിച്ഛായ ഉയര്ത്തുന്നുവെന്നും പ്രധാനമന്ത്രി പലപ്പോഴും ഊന്നിപ്പറഞ്ഞിട്ടുണ്ട്. ഇന്ത്യയുടെ അഭിവൃദ്ധിയും ശക്തിയും അതിന്റെ ജനങ്ങളിലാണ്. അതിനാല് എല്ലാവരേയും ശാക്തീകരിക്കുന്നതിലൂടെ മാത്രമേ, സ്വയം പര്യാപ്ത ഇന്ത്യ എന്ന ലക്ഷ്യം കൈവരിക്കാന് രാജ്യത്തിനാകൂ.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 171.79 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 48.18 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 97.17%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 58,077 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 6,97,802
പ്രതിവാര രോഗസ്ഥിരീകരണ നിരക്ക് 5.76%
ന്യൂഡല്ഹി,ഫെബ്രുവരി 17, 2022
കഴിഞ്ഞ 24 മണിക്കൂറിനിടെ നല്കിയ 48.18 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 171.79 കോടി  പിന്നിട്ടു. 1,91,96,734 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,91,96,734
രണ്ടാം ഡോസ് 99,21,243
കരുതല് ഡോസ് 38,09,239
മുന്നണിപ്പോരാളികള്
ഒന്നാം ഡോസ് 1,84,04,139
രണ്ടാം ഡോസ് 1,73,56,693
കരുതല് ഡോസ് 51,50,607
15-18 പ്രായപരിധിയിലുള്ളവര്
ഒന്നാം ഡോസ് 5,13,17,677
രണ്ടാം ഡോസ് 1,20,51,032
18-44 പ്രായപരിധിയിലുള്ളവര്
ഒന്നാം ഡോസ് 54,70,41,238
രണ്ടാം ഡോസ് 42,29,50,695
45-59 പ്രായപരിധിയിലുള്ളവര്
ഒന്നാം ഡോസ് 20,14,14,698
രണ്ടാം ഡോസ് 17,55,24,406
60നുമേല് പ്രായമുള്ളവര്
ഒന്നാം ഡോസ് 12,57,25,893
രണ്ടാം ഡോസ് 10,93,53,037
കരുതല് ഡോസ് 75,31,913
കരുതല് ഡോസ് 1,64,91,759
ആകെ 1,71,79,51,432
കഴിഞ്ഞ 24 മണിക്കൂറിനുള്ളില് 1,50,407 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,13,31,158 ആയി.
ദേശീയ രോഗമുക്തി നിരക്ക് 97.17% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 58,077 പേര്ക്കാണ്.
നിലവില് 6,97,802 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.64 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 14,91,678 പരിശോധനകള് നടത്തി. ആകെ 74.78 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 5.76 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.89 ശതമാനമാണ്.
(ND
പ്രധാനമന്ത്രിയുടെ ഓഫീസ്
പ്രശസ്ത നടൻ ശരത് ബാബുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന നടൻ ശരത് ബാബുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"ശ്രീ ശരത് ബാബു ജി ബഹുമുഖവും സർഗ്ഗാത്മകവുമായിരുന്നു. അദ്ദേഹത്തിന്റെ നീണ്ട സിനിമാ ജീവിതത്തിനിടയിൽ നിരവധി ഭാഷകളിലെ നിരവധി ജനപ്രിയ കഥാപാത്രങ്ങളുടെ പേരിൽ അദ്ദേഹം ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ ദുഖിക്കുന്നു . അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി."
പ്രധാനമന്ത്രിയുടെ ഓഫീസ്
യുവ കലാകാരന്റെ പെയിന്റിംഗുകൾക്കും പൊതുജനാരോഗ്യത്തോടുള്ള ആശങ്കയ്ക്കും പ്രധാനമന്ത്രിയുടെ അഭിനന്ദനം
സർഗ്ഗാത്മക മേഖലകളിലെ യുവജനങ്ങളുടെ താൽപ്പര്യവും ഉപാസനയും കാണുന്നത് വളരെ സന്തോഷകരം : പ്രധാനമന്ത്രി
നിങ്ങളുടെ ചിന്തകൾ നിങ്ങളുടെ പെയിന്റിംഗുകൾ പോലെ മനോഹരമാണ്: പ്രധാനമന്ത്രി
പ്രതിരോധ കുത്തിവയ്പ്പ് പ്രചാരണം , അച്ചടക്കം, എന്നിവയോടൊപ്പം 130 കോടി ഇന്ത്യക്കാരുടെ കൂട്ടായ പരിശ്രമങ്ങൾ പകർച്ചവ്യാധിക്കെതിരായ നമ്മുടെ പോരാട്ടത്തിന് ശക്തി പകരുന്നു : പ്രധാനമന്ത്രി
പോസിറ്റീവിറ്റി പടർത്താനുള്ള സ്റ്റീവന്റെ ശ്രമത്തിൽ നിന്ന് ആളുകൾ പ്രചോദിതരാകുമെന്ന് പ്രതീക്ഷിക്കുന്നു
സ്റ്റീവൻ ഹാരിസ് പ്രധാനമന്ത്രിക്ക് കത്തെഴുതുകയും രണ്ട് ചിത്രങ്ങൾ അയയ്ക്കുകയും ചെയ്തിരുന്നു
ബെംഗളൂരുവിൽ നിന്നുള്ള സ്റ്റീവൻ ഹാരിസ് എന്ന വിദ്യാർത്ഥിയുടെ ചിത്രങ്ങളെ പ്രശംസിച്ച് പ്രധാനമന്ത്രി ശ്രീ നരേന്ദ്ര മോദി കത്തെഴുതി 20 വയസ്സുള്ള ഈ യുവ കലാകാരൻ പ്രധാനമന്ത്രിയുടെ രണ്ട് മനോഹരമായ ചിത്രങ്ങളും പ്രധാനമന്ത്രിക്കയച്ച കത്തിനോടൊപ്പം വച്ചിരുന്നു. പ്രോത്സാഹനവും പ്രശംസയും ഉൾപ്പെടുത്തിയാണ് പ്രധാനമന്ത്രി മറുപടി നൽകിയത്
സർഗ്ഗാത്മക മേഖലകളിലെ യുവജനങ്ങളുടെ താൽപ്പര്യവും ഉപാസനയും കാണുന്നത് വളരെ സന്തോഷകരമാണെന്ന് പ്രധാനമന്ത്രി എഴുതി. 'നിങ്ങളുടെ പെയിന്റിംഗുകൾ കാര്യങ്ങൾ ആഴത്തിൽ അനുഭവിക്കാനുള്ള നിങ്ങളുടെ കഴിവിനെ സൂചിപ്പിക്കുന്നു. സൂക്ഷ്മമായി സംവദിക്കുന്ന ഭാവങ്ങൾ
ഹൃദയസ്പർശിയാണ്." പ്രധാനമന്ത്രി കത്തിൽ എഴുതി.
നിലവിലെ പ്രയാസമേറിയ കാലഘട്ടത്തിൽ പൊതുജനാരോഗ്യത്തെയും ക്ഷേമത്തെയും കുറിച്ചുള്ള കാഴ്ചപ്പാടുകൾക്ക് യുവ കലാകാരനെ പ്രധാനമന്ത്രി അഭിനന്ദിച്ചു. പകർച്ചവ്യാധിക്കെതിരായ നമ്മുടെ പോരാട്ടത്തിന് 130 കോടി ഇന്ത്യക്കാരുടെ കൂട്ടായ പരിശ്രമങ്ങൾക്കൊപ്പം പ്രതിരോധ കുത്തിവയ്പ്പ്, അച്ചടക്കം എന്നിവയും ശക്തി പകരുമെന്ന് പ്രധാനമന്ത്രി ചൂണ്ടിക്കാട്ടി .
പോസിറ്റീവിറ്റി പടർത്താനുള്ള സ്റ്റീവന്റെ ശ്രമത്തിൽ നിന്ന് ആളുകൾ പ്രചോദിതരാകുമെന്ന് പ്രതീക്ഷിക്കുന്നതായി അദ്ദേഹം പറഞ്ഞു.
കഴിഞ്ഞ 15 വർഷമായി താൻ ചിത്ര രചന നടത്തുകയാണെന്നും വിവിധ തലങ്ങളിൽ നൂറിലധികം അവാർഡുകൾ നേടിയിട്ടുണ്ടെന്നും സ്റ്റീവൻ തന്റെ കത്തിൽ പ്രധാനമന്ത്രിയോട് പറഞ്ഞിരുന്നു. പ്രധാനമന്ത്രിയെ തന്റെ പ്രചോദനമെന്ന് വിശേഷിപ്പിച്ച അദ്ദേഹം കൊറോണയ്ക്കെതിരായ പോരാട്ടത്തിൽ ഇന്ത്യയുടെ പ്രതിരോധ കുത്തിവയ്പ്പ് പദ്ധതിയെ പ്രശംസിക്കുകയും ചെയ്തു.
സ്റ്റീവൻ ഹാരിസ് അയച്ച ചിത്രങ്ങൾ താഴെ കാണാം: